ཨ་མེ་རི་ཀས་ཕྱོགས་ནས་གདམ་ཀ་དེ་གསུམ་ལས་གང་ཞིག་འདེམས་དགོས་མིན་ཐོག་དཀའ་ངལ་ཆེན་པོ་ཞིག་འཕྲད་ཀྱི་ཡོད།གདོང་ལེན་བྱེད་དགོས་པ་དང་པོ་ནི་རང་ཉིད་ཀྱི་མ་འོངས་རྒྱུན་རིང་གི་གཞི་རྩའི་དམིགས་ཡུལ་ཁག་ངོས་འཛིན་བྱེད་རྒྱུ་དེ་ཡིན།སྔོན་ཆད་ལེགས་འགྲུབ་བྱུང་པར་བརྟེན་དེ་ལྟར་ཡོང་གི་ཡོད་པའི་མགོ་སྐོར་ཐེབས་སླ་པོ་རེད།ཚིག་གཞན་གྱི་ནང་བཤད་ན་ང་ཚོས་རྒྱུན་གནས་ཡོང་ཐབས་དང་མཐར་སྐྱེལ་བ་གཉིས་ནོར་ཉེན་ཡང་ཡོད་པ་རེད།ཨེ་ཤི་ཡའི་ནང་ཨ་མེ་རི་ཀའི་འགོ་གཙོ་བྱས་པ་དང་།དམག་དཔུང་གི་སྟོབས་ཤུགས།མཐུན་གྲོགས་རྒྱལ་ཁབ་ཁགཕན་ཚུན་ལ་རྒྱབ་སྐྱོར་ཡོད་པའི་ངོས་འཛིན་བྱས་པ་བཅས་དུས་ཚོད་རྒྱུན་རིང་པོ་ཞིག་ལ་ལེགས་འགྲུབ་བྱུང་ཡོད་ཀྱང་ད་ལྟ་མཇུག་རྫོགས་ཀྱི་ཡོད་པར་སྣང་།དེ་བས་ཨེ་ཤི་ཡའི་ནང་ཨ་མེ་རི་ཀའི་མཐར་ཐུག་གི་གནད་དོན་ག་རེ་ཡོད་མེད་བསམ་གཞིག་ཡག་པོ་གཏོང་རྒྱུ་གལ་ཆེན་པོ་རེད།འགོ་གཙོའི་གོ་གནས་ག་རེ་བྱས་ནས་གལ་ཆེན་པོ་རེད་དམ།དེས་རྒྱལ་ཁབ་ཀྱི་ཆེད་དུ་ག་རེ་སྒྲུབ་ཀྱི་རེད་དམ།དམིགས་ཡུལ་དེ་དག་འགྲུབ་པར་ད་དུང་ལམ་ཁ་ཡག་ཤོས་ག་རེ་ཡོད་དམ།ཨེ་ཤི་ཡར་འབྲེལ་གཏུགས་སྐབས་དམིགས་ཡུལ་འདི་དག་འགྲུབ་པར་ཕན་ཐོགས་དང་ཐབས་ལམ་ཡག་ཤོས་གཞན་གང་ཡོད་དམ།